《帝台春 为府学师生送徐太守北觐并引 代君家作》
明代·符锡

亭亭物表。器宇秋天杳。廉明太守，说向吾人，古来稀少。

清风两守朝天去，转眼是、凤池春晓。好敷陈，兽锦袍新，御炉香袅。

蓬莱岛。莺花绕。霜月皎。鸡人早。伫献绩天颜，渥恩重，谩回首、石城云杪。

舟楫川途莫道烦，乾坤整顿还须了。记取旧门墙，几人归鉴藻。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。